|  |  |  |  |
| --- | --- | --- | --- |
| https://encrypted-tbn0.gstatic.com/images?q=tbn:ANd9GcSIQHutQLC5bqII-sm5ayD9PJRfaReKetabf5SM6_aw0Ye62SNrAUB_zY8  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΥΓΕΙΑΣ  1η Υ.ΠΕ. ΑΤΤΙΚΗΣ  ΓΕΝΙΚΟ ΝΟΣΟΚΟΜΕΙΟ  Α Θ Η Ν Ω Ν  «ΚΟΡΓΙΑΛΕΝΕΙΟ – ΜΠΕΝΑΚΕΙΟ» Ε.Ε.Σ. | | Αθήνα, 15-07-2024  Αρ. πρωτ: **21387/15-7-2024** | |
| Δ/ΝΣΗ:  ΤΜΗΜΑ:  ΔΙΕΥΘΥΝΣΗ:  ΤΑΧ. ΚΩΔ.:  ΠΛΗΡΟΦΟΡΙΕΣ:  ΤΗΛΕΦΩΝΟ:  e-mail: | ΔΙΟΙΚΗΤΙΚΟΥ  ΠΡΟΜΗΘΕΙΩΝ  ΑΘΑΝΑΣΑΚΗ 2  115 – 26  κ. Άννα Μάζη  2132068917-8918 prom@0310.syzefxis.gov.gr | | **ΠΡΟΣ:**  **ΟΛΟΥΣ ΤΟΥΣ ΟΙΚΟΝΟΜΙΚΟΥΣ**  **ΦΟΡΕΙΣ ΤΟΥ ΚΛΑΔΟΥ ΣΙΤΙΣΗΣ** |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΑΣ ΜΕ ΤΗ ΔΙΑΔΙΚΑΣΙΑ ΤΗΣ ΔΙΑΠΡΑΓΜΑΤΕΥΣΗΣ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ ΓΙΑ ΤΗΝ ΣΥΝΑΨΗ ΣΥΜΒΑΣΗΣ 6ΜΗΝΗΣ ΔΙΑΡΚΕΙΑ ΠΑΡΟΧΗΣ ΥΠΗΡΕΣΙΩΝ ΣΙΤΙΣΗΣ ΑΝΤΙ ΣΥΝΟΛΙΚΟΥ ΚΟΣΤΟΥΣ 205.000,00€ ΠΛΕΟΝ Φ.Π.Α. (Α.Α. 24/2024). (ΥΠΗΡΕΣΙΕΣ ΠΑΡΟΧΗΣ ΓΕΥΜΑΤΩΝ ΜΕ CPV:55320000-9).**

**ΑΝΤΙΚΕΙΜΕΝΟ ΤΗΣ ΔΙΑΠΡΑΓΜΑΤΕΥΣΗΣ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ**

|  |  |
| --- | --- |
| **Είδος διαγωνισμού** | **ΔΙΑΠΡΑΓΜΑΤΕΥΣΗ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ** |
| **Αναθέτουσα Αρχή** | ΝΠΔΔ Γ.Ν.Α. «Κοργιαλένειο-Μπενάκειο» Ε.Ε.Σ. |
| **Κριτήριο Κατακύρωσης** | Πλέον συμφέρουσα από οικονομική άποψη βάσει τιμής προσφορά |
| **Τόπος υποβολής Προσφορών** | Πρωτόκολλο  Γ.Ν.Α. «Κοργιαλένειο-Μπενάκειο» Ε.Ε.Σ.,  Αθανασάκη 2, Τ.Κ. 11526 Αθήνα |
| **Ημερομηνία Λήξης Κατάθεσης Προσφορών** | Ημερομηνία: 22-07-2024 Ημέρα Δευτέρα  Ώρα:13:00 |
| **Χρόνος Διενέργειας** | Ημερομηνία: 23-07-2024 Ημέρα Τρίτη  Ώρα:12:00 |
| **Τόπος Διενέργειας** | Γραφείο Προμηθειών |
| **Περιγραφή Είδους/Υπηρεσίας** | 6ΜΗΝΗ ΣΥΜΒΑΣΗ ΥΠΗΡΕΣΙΩΝ ΣΙΤΙΣΗΣ |
| **Προϋπολογισθείσα Δαπάνη** | 205.000,00€ πλέον Φ.Π.Α. |
| **Διάρκεια της σύμβασης** | Έξι (6) μήνες-από 31/07/2024 έως 30/01/2025 |
| **Χρόνος και Τόπος Παράδοσης** | Γ.Ν.Α. «Κοργιαλένειο-Μπενάκειο» Ε.Ε.Σ. |

Το Γενικό Νοσοκομείο Αθηνών «ΚΟΡΓΙΑΛΕΝΕΙΟ-ΜΠΕΝΑΚΕΙΟ» Ε.Ε.Σ., έχοντας υπόψη:

Τις διατάξεις :

Τις διατάξεις της παρ. 2γ του άρθρου 32 του Ν. 4412/16 σύμφωνα με τις οποίες είναι επιτρεπτή η προσφυγή σε διαδικασία διαπραγμάτευσης χωρίς προηγούμενη δημοσίευση, «στο μέτρο που είναι απολύτως απαραίτητο, εάν λόγω κατεπείγουσας ανάγκης οφειλόμενης σε γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών που προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση……».

Τις αποφάσεις :

Την με την υπ’ αριθμ πρωτ.18790/19-06-2024 (συν/ση 18η/θ.3ο) (ορθή επανάληψη) Απόφαση του Διοικητικού Συμβουλίου για την έναρξη της διαδικασίας διαπραγμάτευσης χωρίς προηγούμενη δημοσίευση που αφορά στην υπηρεσία σίτισηςστο πλαίσιο της διαδικασίας της διαπραγμάτευσης χωρίς προηγούμενη δημοσίευση μέσω ΚΗΜΔΗΣ, (CPV: 55320000-9 Υπηρεσίες Παροχής Υπηρεσιών Σίτισης) διάρκειας έξι (6) μηνών.

Την με την υπ’ αριθμ πρωτ. 20621/15-07-2024 Απόφαση Ανάληψης Υποχρέωσης, με ΑΔΑ: ΡΝΘΙ46904Χ-ΣΝΠ, ποσού 205.000,00€ πλέον ΦΠΑ (254.200,00€ συμπεριλαμβανομένου ΦΠΑ), σε βάρος της πίστωσης του ΚΑΕ:0439.

**Προσκαλεί**

Κάθε ενδιαφερόμενο να καταθέσει γραπτή και σφραγισμένη προσφορά στην πρόσκληση με **Α.Α. 24/2024** που αφορά την εξάμηνη παροχή υπηρεσιών σίτισης στο Νοσοκομείο προϋπολογισθείσας δαπάνης **205.000,00 πλέον ΦΠΑ.**

Η αποσφράγιση της προσφοράς θα γίνει στο Νοσοκομείο (Γραφείο Προμηθειών), ενώπιον επιτροπής, στις 23-07-2024 ημέρα Τρίτη και ώρα 12:00.

**Η ημερομηνία λήξης κατάθεσης των προσφορών είναι η προηγούμενη (εργάσιμη) ημέρα από την ημερομηνία διενέργειας του διαγωνισμού, δηλαδή στις 22/07/2024, ημέρα Δευτέρα και ώρα 13:00**. Η κατάθεση της προσφοράς θα γίνει στο Πρωτόκολλο του Νοσοκομείου. Προσφορές που κατατίθενται στην Υπηρεσία μετά την παραπάνω ημερομηνία είναι εκπρόθεσμες και θα επιστραφούν χωρίς να αποσφραγισθούν.

Η διάρκεια του είδους/υπηρεσίας ορίζεται σε έξι (6) μήνες, ήτοι από 31/07/2024 έως και 30/01/2025.

**Διευκρινήσεις:**

1. Το πλήρες κείμενο της πρόσκλησης είναι αναρτημένο σε ηλεκτρονική μορφή στην ιστοσελίδα της αναθέτουσας αρχής: [http://www.korgialenio-benakio.gr](http://www.korgialenio-benakio.gr/) → Τμήμα Προμηθειών → Διαγωνισμοί – Προμήθειες → Documents → Α.Α. 24/2024 για την απευθείας ανάθεση ανάδειξη αναδόχου για την εξαμηνιαία παροχή υπηρεσιών Σίτισης .
2. Το πλήρες κείμενο της πρόσκλησης δημοσιεύτηκε στο Κ.Η.Μ.ΔΗ.Σ. σύμφωνα με τα οριζόμενα στο Ν.4412/16.
3. Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών ή συνεταιρισμοί που πληρούν τους όρους της Πρόσκλησης.
4. Οι προσφορές θα κατατεθούν στην ελληνική γλώσσα μέσα σε κλειστό σφραγισμένο φάκελο (κυρίως φάκελος) ο οποίος θα περιλαμβάνει **τέσσερις υποφακέλους: έναν υποφάκελο με την τεχνική προσφορά, έναν υποφάκελο με την οικονομική προσφορά, έναν υποφάκελο με τα δικαιολογητικά συμμετοχής και έναν υποφάκελο με τα δικαιολογητικά κατακύρωσης.**
5. Ο κυρίως φάκελος θα φέρει τα πλήρη στοιχεία του αποστολέα, καθώς και τα στοιχεία της πρόσκλησης (τον αριθμό και τον τίτλο/αντικείμενο της πρόσκλησης, την επωνυμία του διενεργούντος το διαγωνισμό και την ημερομηνία διενέργειας).
6. (**Σημειώνεται** ότι προς **διευκόλυνση της Υπηρεσίας** για την σύνταξη των τεχνικών πρακτικών **είναι επιθυμητή και η ταυτόχρονη κατάθεση της τεχνικής προσφοράς σε ηλεκτρονική μορφή, CD-DVD κ.λ.π.**, που θα περιλαμβάνεται στον σφραγισμένο φάκελο της τεχνικής προσφοράς)
7. Μέσα στον κυρίως φάκελο τοποθετούνται τα παρακάτω:

**Α)** Καλά σφραγισμένος υποφάκελος με τα ανωτέρω στοιχεία και την ένδειξη **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** στον οποίο περιλαμβάνονται:

**Α1) Υπεύθυνη δήλωση** (όπως εκάστοτε ισχύει σε εφαρμογή και των άρθρων 1 και 3 του Ν. 4250/26-03-2014 (ΦΕΚ 74/Α/26-03-2014), του Ν. 1599/1986 στην οποία να αναγράφονται τα στοιχεία του διαγωνισμού, στον οποίο συμμετέχει ο οικονομικός φορέας και σύμφωνα με την οποία θα δηλώνεται ότι:

* Μέχρι και την ημέρα υποβολής της προσφοράς του ο οικονομικός φορέας δεν βρίσκεται σε μία από τις καταστάσεις των παρ. 1, 2 και 4β του άρθρου 73 και των παρ. 1 και 2 του άρθρου 74 για τις οποίες οι οικονομικοί φορείς αποκλείονται ή μπορούν να αποκλεισθούν από την συμμετοχή τους σε διαγωνισμούς του Δημοσίου.
* Αποδέχεται ανεπιφύλακτα τους όρους της παρούσας πρόσκλησης.
* Η προσφορά συντάχθηκε σύμφωνα με τους όρους της παρούσας πρόσκλησης των οποίων οι προσφέροντες έλαβαν πλήρη και ανεπιφύλακτη γνώση.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή ή ακύρωση – ματαίωση του διαγωνισμού.
* Συμμετέχει σε μια μόνο προσφορά στο πλαίσιο του παρόντος διαγωνισμού. Στην περίπτωση νομικών προσώπων, η υπογραφή της ως άνω Υπεύθυνης Δήλωσης απαιτείται από τον κατά περίπτωση νόμιμο εκπρόσωπο του οικονομικού φορέα.

**Α2) Παραστατικό εκπροσώπησης** εφόσον οι προμηθευτές συμμετέχουν με αντιπρόσωπο τους.

**Β)** Καλά σφραγισμένος υποφάκελος με την ένδειξη **ΤΕΧΝΙΚΗ ΠΡΟΣΦΟΡΑ** στον οποίο τοποθετείται η τεχνική προσφορά με τα απαιτούμενα δικαιολογητικά σε έντυπη (και ηλεκτρονική μορφή, προς διευκόλυνση της Υπηρεσίας για την σύνταξη των αναλόγων πρακτικών **σε μορφή word)**. Στην τεχνική προσφορά ο προσφέρων θα δηλώνει αναλυτικά τη συμμόρφωση ή μη των προσφερόμενων ειδών/υπηρεσιών σε σχέση με τις αντίστοιχες προδιαγραφές της Πρόσκλησης (ΠΑΡΑΡΤΗΜΑ Α΄). **Εναλλακτικά να καταθέσει υπεύθυνη δήλωση ότι αποδέχεται όλους τους όρους της πρόσκλησης που αφορούν τις τεχνικές απαιτήσεις, τους γενικούς και τους ειδικούς όρους αυτών καθώς και συμμορφώνεται με αυτές.** Οι υποψήφιοι υποχρεούνται να προσκομίσουν όλα τα ζητούμενα στοιχεία, ή δείγματα των ειδών, σύμφωνα με τις κατά περίπτωση οδηγίες.

Οι συμμετέχοντες υποχρεούνται να δηλώσουν κάθε στοιχείο σχετικό με την αναφερόμενη προμήθεια/υπηρεσία, (πιστοποιήσεις ISO, CE, Βεβαιώσεις, κ.λπ.) και να δηλώνουν το όνομα ή την Εμπορική Επωνυμία και Διεύθυνση του παραγωγού συσκευαστή.

**Γ)** Καλά σφραγισμένος υποφάκελος με τα ανωτέρω στοιχεία και την ένδειξη **ΟΙΚΟΝΟΜΙΚΗ ΠΡΟΣΦΟΡΑ** στον οποίο τοποθετείται η οικονομική προσφορά σε έντυπη μορφή (και ηλεκτρονική μορφή, προς διευκόλυνση της Υπηρεσίας για την σύνταξη των αναλόγων πρακτικών **σε μορφή word)**. Η οικονομική προσφορά **πρέπει να συμπληρωθεί και να υποβληθεί σύμφωνα με το υπόδειγμα του Παραρτήματος Β.**

1. Οι συμμετέχοντες στο διαγωνισμό μπορούν να υποβάλλουν προσφορά για το σύνολο των ειδών/υπηρεσιών που περιλαμβάνονται στην Πρόσκληση. Οι τιμές των προσφορών για τα προσφερόμενα είδη/υπηρεσίες θα εκφράζονται σε ευρώ (€). Στην προσφερόμενη τιμή θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση εκτός ΦΠΑ. **Οι προσφερόμενες τιμές αναγράφονται αριθμητικώς και ολογράφως, είναι δεσμευτικές καθ’ όλη τη διάρκεια της σύμβασης. Προσφορές στις οποίες δεν προκύπτει με σαφήνεια η τιμή, που υπερβαίνουν την προϋπολογισθείσα δαπάνη ή που θέτουν όρο αναπροσαρμογής, απορρίπτονται ως μη κανονικές.** Εναλλακτικές προσφορές ή αντιπροσφορές απορρίπτονται.
2. Η ΑΠΟΣΦΡΑΓΙΣΗ του φακέλου των τεχνικών προσφορών, των οικονομικών προσφορών και των δικαιολογητικών κατακύρωσης γίνεται σε μία δημόσια συνεδρίαση.
3. Κατά την αποσφράγιση των προσφορών δικαιούνται να παρίστανται οι προσφέροντες στο διαγωνισμό ή οι νόμιμοι εκπρόσωποι αυτών, που απαραίτητα θα πρέπει να έχουν νόμιμο παραστατικό εκπροσώπησης.
4. Κατά την αξιολόγηση η Υπηρεσία διατηρεί το δικαίωμα να ζητήσει οποιοδήποτε διευκρίνιση ή στοιχείο κρίνει απαραίτητο.
5. **Δικαιολογητικά Κατακύρωσης Αναδόχου:**

α) **απόσπασμα του σχετικού μητρώου**, όπως του ποινικού μητρώου που να έχει εκδοθεί έως τρεις (3) μήνες πριν την υποβολή του ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 1,

β) **πιστοποιητικό φορολογικής ενημερότητας** εκδιδόμενο από την αρμόδια αρχή του οικείου κράτους-μέλους,

γ) **πιστοποιητικό ασφαλιστικής ενημερότητας** για το σύνολο των ταμείων κύριας και επικουρικής ασφάλισης του προσωπικού του οικονομικού φορέα, συμπεριλαμβανομένων των νόμιμων εκπροσώπων εφόσον είναι εν ισχύ κατά το χρόνο υποβολής τους κατά το χρόνο υποβολής τους κατ΄ εφαρμογή της παραγράφου 2 του άρθρου 73 του Ν. 4412/2016

δ) **πιστοποιητικό ΓΕΜΗ** περί εκπροσώπησης και αντίγραφο καταστατικού, πιστοποιητικά μεταβολών, συγκρότησης ΔΣ σε σώμα, σε περίπτωση ΑΕ κλπ ανάλογα με τη νομική μορφή του διαγωνισμού και

ε) **Υπεύθυνη Δήλωση** ότι τηρεί τις υποχρεώσεις τους στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπίσει με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

στ) **Υπεύθυνη δήλωση** της εταιρείας/οικονομικού φορέα περί Αφερεγγυότητας, Πτώχευσης ή το αντίστοιχο Πιστοποιητικό από το αρμόδιο Πρωτοδικείο.

**ΚΑΤΑΚΥΡΩΣΗ ΤΟΥ ΔΙΑΓΩΝΙΣΜΟΥ**

**Η αναθέτουσα αρχή κοινοποιεί την απόφαση κατακύρωσης στον ανάδοχο, με κάθε** πρόσφορο τρόπο (ενδεικτικά ηλεκτρονικό ταχυδρομείο κ.λ.π.) επί αποδείξει, **καλώντας τον οικονομικό φορέα να προσέλθει άμεσα για την υπογραφή της σύμβασης.**

Με την υπογραφή της σύμβασης, ο προμηθευτής υποχρεούται στην **έκδοση εγγυητικής επιστολής καλής εκτέλεσης**, ίση με το 4% της συμβατικής αξίας χωρίς να υπολογίζεται ο ΦΠΑ ισχύος τουλάχιστον τρεις (3) μήνες επιπλέον της λήξης της σύμβασης .

1. Οι προσφορές θα ισχύουν για χρονικό διάστημα τουλάχιστον εκατόν ογδόντα (180) ημερών και θα αναγράφουν την αποδοχή των όρων της διακήρυξης.

**15.**Τρόπος Πληρωμής: Όλες οι πληρωμές θα γίνονται σε ευρώ (€) μετά τη διαδικασία της οριστικής παραλαβής των προς προμήθεια ειδών από την Επιτροπή Παραλαβής και την προσκόμιση των νομίμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων, σύμφωνα με τα όσα ορίζονται στην υπό παρ.Ζ5 του Ν.4152/13 «περί συναλλαγών μεταξύ επιχειρήσεων και δημοσίων αρχών».

**16.**Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α.. Ιδίως βαρύνεται με τις ακόλουθες κρατήσεις:

α) ποσοστό 0,1% υπέρ της Ενιαίας Αρχής Δημοσίων Συμβάσεων (Ε.Α.ΔΗ.ΣΥ.) (άρθρο 7 του ν.4912/2022), η οποία υπολογίζεται επί της αξίας κάθε πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης.

β) Κράτηση ύψους 0,02% υπέρ της ανάπτυξης και συντήρησης του ΟΠΣ ΕΣΗΔΗΣ, η οποία υπολογίζεται επί της αξίας, εκτός ΦΠΑ, της αρχικής, καθώς και κάθε συμπληρωματικής σύμβασης. Το ποσό αυτό παρακρατείται σε κάθε πληρωμή από την αναθέτουσα αρχή στο όνομα και για λογαριασμό του Υπουργείου Ψηφιακής Διακυβέρνησης σύμφωνα με την παρ. 6 του άρθρου 36 του ν. 4412/2016.

γ) ποσοστό 2% επί του τιμολογίου της σύμβασης μετά την αφαίρεση του Φ.Π.Α. και κάθε άλλου ποσού παρακρατούμενου υπέρ τρίτων, σύμφωνα με την αρ. ΔΥ6α/Γ.Π./οικ. 36932/17-3-2009 Κ.Υ.Α. σε εφαρμογή του άρθρου 3 του Ν. 3580/2007.

Οι υπέρ τρίτων κρατήσεις υπόκεινται στο εκάστοτε ισχύον αναλογικό τέλος χαρτοσήμου 3% και στην επ’ αυτού εισφορά υπέρ ΟΓΑ 20%.

Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος αξίας 8%, για υπηρεσίες και 4% για προμήθειες/αγαθά επί του καθαρού ποσού

**17.**Σε περίπτωση αθέτησης των όρων της Σύμβασης, ο ανάδοχος κηρύσσεται έκπτωτος (άρθρο203τουΝ.4412/16).

**18.**Για κάθε θέμα που δεν αναφέρεται ρητώς στη διακήρυξη, ισχύει η κείμενη Νομοθεσία.

**19.**Σε περίπτωση κατακύρωσης αντίστοιχου διαγωνισμού από την ΕΚΑΠΥ, την ΥΠΕ, το Υπουργείο ή άλλο Φορέα, μονομερώς το Νοσοκομείο και χωρίς δικαίωμα για αποζημίωση του αναδόχου, θα διακόψει την σύμβαση.

**20.**Η αναθέτουσα αρχή ματαιώνει ή δύναται να ματαιώσει εν όλο ή εν μέρει αιτιολογημένα τη διαδικασία ανάθεσης, Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη. Κατά τα λοιπά εφαρμόζονται οι διατάξεις του άρθρου 106 του Ν.4412/2016.Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, κηρύσσεται έκπτωτος.

Η ΔΙΟΙΚΗΤΡΙΑ

ΤΟΥ ΝΟΣΟΚΟΜΕΙΟΥ

ΕΛΠΙΝΙΚΗ Α. ΤΑΒΙΑΝΑΤΟΥ

**ΠΑΡΑΡΤΗΜΑ Α΄**

## Α ΝΤΙΚ ΕΙΜΕΝΟ ΤΗΣ Σ ΥΜΒ ΑΣΗ Σ

Αντικείμενο της παρούσας συμβάσεως είναι η παροχή υπηρεσιών σίτισης για έξι (6) μήνες στο Γ.Ν.Α. «ΚΟΡΓΙΑΛΕΝΕΙΟ-ΜΠΕΝΑΚΕΙΟ» Ε.Ε.Σ., ως εξής:

1. **Α) ΑΠΑΙΤΟΥΜΕΝΕΣ ΒΑΡΔΙΕΣ ΑΝΑ ΗΜΕΡΑ**

|  |  |  |
| --- | --- | --- |
| **ΕΙΔΙΚΟΤΗΤΑ** | **ΑΡΙΘΜΟΣ ΑΤΟΜΩΝ ΑΝΑ ΗΜΕΡΑ** | **ΑΠΑΣΧΟΛΗΣΗ** |
| **ΔΕ ΜΑΓΕΙΡΩΝ** | **3** | **(7ωρη απασχόληση) για 7 ημέρες**  **(καθημερινές, Σαββατοκύριακα και αργίες)** |
| **ΥΕ ΤΡΑΠΕΖΟΚΟΜΩΝ** | **4** | **(4ωρη απασχόληση) για 7 ημέρες**  **(καθημερινές, Σαββατοκύριακα και αργίες)** |
| **ΥΕ ΤΡΑΠΕΖΟΚΟΜΩΝ** | **4** | **4 άτομα (8ωρη απασχόληση) για 7 ημέρες (καθημερινές, Σαββατοκύριακα και αργίες)** |
| **ΥΕ ΛΑΝΤΖΕΡΙΔΩΝ** | **2** | **(6ωρη απασχόληση) για 7 ημέρες**  **(καθημερινές, Σαββατοκύριακα και αργίες)** |
| **ΥΕ ΒΟΗΘΩΝ ΜΑΓΕΙΡΩΝ** | **2** | **(6ωρη απασχόληση) για 7 ημέρες**  **(καθημερινές, Σαββατοκύριακα και αργίες)** |
| **ΥΕ ΓΕΝΙΚΩΝ ΚΑΘΗΚΟΝΤΩΝ** | **1** | **(6ωρη απασχόληση) για 7 ημέρες**  **(καθημερινές, Σαββατοκύριακα και αργίες)** |
| **ΥΕ ΕΡΓΑΤΩΝ** | **1** | **(7ωρη απασχόληση) για 6 ημέρες/εβδομάδα**  **(Δευτέρα- Σάββατο)**  **Συνολικά θα απαιτηθεί η εργασία για 3 αργίες το εξάμηνο** |

**Το συνεργείο σίτισης θα προσφέρει 99 ώρες ημερησίως για 7 ημέρες την εβδομάδα (καθημερινές, Σαββατοκύριακα και όλες τις αργίες) που θα υλοποιούνται όπως φαίνεται στο σχετικό πίνακα και 7 ώρες ημερησίως για 6 ημέρες την εβδομάδα (Δευτέρα- Σάββατο- 3 αργίες ή Κυριακές το εξάμηνο).**

Στο Νοσοκομείο θα υπάρχει ονομαστικός κατάλογος των εργαζομένων της εταιρείας που θα απασχολούνται στο Τμήμα Διατροφής, ο οποίος θα ενημερώνεται για κάθε αλλαγή στη σύνθεσή του και θα γνωστοποιείται στο Τμήμα Κλινικής Διατροφής.

**1.Β) ΓΕΝΙΚΕΣ ΑΠΑΙΤΗΣΕΙΣ**

Για τη διασφάλιση της υγιεινής των τροφίμων υπάρχουν γενικές απαιτήσεις για τους χώρους παρασκευής, επεξεργασίας και φύλαξης των τροφίμων, απαιτήσεις για την προστασία της ασφάλειας των τροφίμων από επικίνδυνες ουσίες, τρωκτικά και έντομα, απαιτήσεις παροχών νερού, ατμού, ηλεκτρικού εξαερισμού κλπ.

Ακρογωνιαίος λίθος για τη διασφάλιση της υγιεινής των τροφίμων είναι η ψυχική και σωματική υγεία και ατομική υγιεινή του προσωπικού και η κατάρτιση του σε θέματα που αφορούν τη διαχείριση των τροφίμων στο νοσοκομείο.

Το προσωπικό που εργάζεται στους χώρους τροφίμων θα εκπαιδεύεται σε κανόνες υγιεινής και οδηγίες εργασίας ανάλογα με τη θέση και την υπευθυνότητα που έχει στην όλη διακίνηση των τροφίμων.

Ο Ανάδοχος είναι πιστοποιημένος κατά τα ISO 9001/2015, ISO 45001/2018 με ενσωματωμένες οδηγίες και διαδικασίες για τον περιορισμό της λοίμωξης Covid-19 (αποδεικνύεται με την κατάθεση σχετικής βεβαίωσης), ISO 14001/2015, ISO 37001/2017, ISO50001 /2018 και ISO 22000/2018.

Με την υπογραφή της σύμβασης θα γίνει εκπαίδευση του προσωπικού από τον Ανάδοχο, η οποία αποδεικνύεται με σχετική βεβαίωση, ιδίως των ατόμων που δεν έχουν εμπειρία στο χειρισμό τροφίμων και εποπτεία για την τήρηση των κανόνων υγιεινής.

Οι παρεχόμενες βάρδιες ανά ημέρα θα είναι σταθερές και όπως περιγράφονται στον πίνακα.

Ο Ανάδοχος είναι υπεύθυνος για την εποπτεία του προσωπικού, τη σωστή τήρηση των κανόνων, με ιδιαίτερη προσοχή στο νέο προσωπικό που δεν έχει επαρκή εμπειρία στο χειρισμό τροφίμων αλλά και τους έμπειρους τραπεζοκόμους για την αποφυγή χαλάρωσης των μέτρων που πρέπει να εφαρμόζονται με επιμέλεια.

Η εποπτεία θα γίνεται από άτομο του Αναδόχου, το οποίο συμπεριλαμβάνεται στα άτομα που ζητούνται από το Νοσοκομείο (ΠΙΝΑΚΑΣ 1. α ΑΠΑΙΤΟΥΜΕΝΕΣ ΒΑΡΔΙΕΣ ΑΝΑ ΗΜΕΡΑ) και το οποίο θα συνεργάζεται με το Τμήμα Κλινικής Διατροφής του Νοσοκομείου. Το άτομο αυτό θα οριστεί από τον Ανάδοχο. Το όνομα και τα στοιχεία επικοινωνίας του ατόμου που ασκεί την εποπτεία θα γνωστοποιηθούν στο Νοσοκομείο σας.

Σε περίπτωση που διαπιστωθεί πλημμελής εκτέλεση των καθηκόντων από το Τμήμα Κλινικής Διατροφής το άτομο θα αντικαθίσταται.

Ο Ανάδοχος, σε περίπτωση, ανάληψης έργου, αναλαμβάνει την αποκλειστική ευθύνη να παίρνει όλα τα απαιτούμενα μέτρα για την ασφάλεια του προσωπικού που απασχολεί και για την πρόληψη ατυχημάτων ή ζημιών σε οποιαδήποτε πρόσωπα ή πράγματα και να εφαρμόζει την Εργατική Νομοθεσία. Ο Ανάδοχος επιβαρύνεται για κάθε βλάβη ή καταστροφή που μπορεί να προκληθεί από το προσωπικό του.

Το προσωπικό του Αναδόχου θα είναι σταθερό σε αριθμό και πρόσωπα και εκπαιδευμένο.

Το προσωπικό θα είναι ασφαλισμένο από τον Ανάδοχο, όπως προβλέπουν οι κείμενες διατάξεις και ο Ανάδοχος θα προσκομίζει στο Νοσοκομείο μηνιαίες καταστάσεις του ΙΚΑ, όπου να αποδεικνύει τα παραπάνω.

Ο Ανάδοχος απασχολεί επιστήμονα υγείας με γνώσεις στην υγιεινή και ασφάλεια τροφίμων, την ατομική και κλειστο-πληθυσμιακή υγιεινή χώρων υγειονομικού ενδιαφέροντος, καθώς και στη νοσοκομειακή υγιεινή, ώστε να είναι σε θέση να επικοινωνεί με τα αρμόδια όργανα του Νοσοκομείου για την αποτελεσματική εφαρμογή σχετικών πρωτοκόλλων. Η ύπαρξη του επιστήμονα υγείας αποδεικνύεται και κατά το στάδιο υποβολής των προσφορών.

**2. ΠΕΡΙΓΡΑΦΗ ΕΡΓΑΣΙΑΚΟΥ ΑΝΤΙΚΕΙΜΕΝΟΥ**

Ο Ανάδοχος θα δραστηριοποιηθεί στο χώρο σίτισης των ασθενών του Νοσοκομείου σε συνεργασία με το μόνιμο προσωπικό του Τμήματος Κλινικής Διατροφής. Τα καθήκοντα, η ροή εργασίας, το ωράριο εργασίας καθώς και ο τρόπος εργασίας θα ορίζονται από τον Προϊστάμενο του Τμήματος Διατροφής.

**3. ΠΡΟΫΠΟΘΕΣΕΙΣ**

**3.A) ΓΕΝΙΚΕΣ ΠΡΟΫΠΟΘΕΣΕΙΣ**

Ο Ανάδοχος θα πληροί τις παρακάτω γενικές προϋποθέσεις:

* Τα άτομα τα οποία θα το στελεχώσουν θα έχουν ηλικία άνω των 18 ετών και κάτω των 65 ετών και θα είναι απόφοιτοι Υποχρεωτικής Εκπαίδευσης, ώστε να γνωρίζουν πολύ καλά την Ελληνική γλώσσα (γραφή και ανάγνωση) για την όσο το δυνατόν καλύτερη επικοινωνία με τους ασθενείς αλλά και το υπόλοιπο προσωπικό.
* Θα είναι αρτιμελείς, χωρίς σοβαρά οστικά και μυϊκά νοσήματα, θα είναι υγιείς (με βιβλιάριο υγείας ή ιατρικό πιστοποιητικό τελευταίου τριμήνου στο οποίο να φαίνεται ότι εξετάσθηκαν και είναι υγιείς).
* Θα διατίθεται τουλάχιστον ο ελάχιστος αριθμός εργαζομένων για την κάλυψη των αναγκών του νοσοκομείου καθημερινά και στις αργίες στις βάρδιες που ορίζονται.

**3.B) ΕΙΔΙΚΕΣ ΠΡΟΫΠΟΘΕΣΕΙΣ**

**Πιστοποιητικό υγείας**

Όλο το προσωπικό του Αναδόχου θα έχει υποχρεωτικά πιστοποιητικό υγείας σε ισχύ. Για την έκδοση του πιστοποιητικού υγείας είναι απαραίτητες οι ακόλουθες εργαστηριακές εξετάσεις με συνημμένη γνωμάτευση παθολόγου:

-Παρασιτολογική κοπράνων

-Καλλιέργεια κοπράνων

-Ακτινογραφία θώρακος

Επίσης το προσωπικό θα διαθέτει **Πιστοποιητικό εμβολιασμού ή βεβαίωση νόσησης σε ισχύ για COVID-19**

**Ατομική υγιεινή και τήρηση κανόνων υγιεινής**

Το προσωπικό του Αναδόχου θα τηρεί τους όρους και τις προϋποθέσεις για τον ασφαλή χειρισμό των Τροφίμων, όπως αυτές ορίζονται από την ισχύουσα Υγειονομική νομοθεσία (τήρηση βασικών αρχών του HACCP και οδηγιών Ορθής Πρακτικής για τους χώρους Μαζικής Εστίασης του ΕΦΕΤ).

- Ο Ανάδοχος θα τηρεί το πρόγραμμα εκπαίδευσης του προσωπικού του.

- Ο Ανάδοχος θα παρέχει στο προσωπικό της την ενδεδειγμένη στολή εργασίας (ένδυμα, αντιολισθητικά υποδήματα, καπελάκι, καρτελάκι με το ονοματεπώνυμο του εργαζόμενου).

-Το προσωπικό του Αναδόχου θα φροντίζει για την **καθαριότητα των χεριών**

- Το προσωπικό του Αναδόχου δεν θα καπνίζει, δε θα τρώει, δε θα πίνει, δε θα καλλωπίζεται στο χώρο τροφίμων και κατά το χειρισμό των τροφίμων

- Το προσωπικό του Αναδόχου θα καλύπτει τις πληγές στα χέρια με αδιάβροχο χρωματιστό επίδεσμο

- Το προσωπικό του Αναδόχου δεν θα φορά κοσμήματα και δεν θα έχει ψεύτικα ή βαμμένα νύχια. Τα νύχια θα είναι καθαρά και κομμένα. Σκουλαρίκια, δαχτυλίδια και ρολόγια θα αφαιρούνται.

- Το προσωπικό του Αναδόχου θα έχει καθαρά μαλλιά δεμένα πίσω και θα είναι καλυμμένα με σκούφο.

- Η στολή εργασίας θα απομακρύνεται όταν το προσωπικό απομακρύνεται για διάφορους λόγους από το χώρο εργασίας.

- Το προσωπικό του Αναδόχου που παρασκευάζει και διανέμει τρόφιμα σε ασθενείς υψηλού κινδύνου θα εφαρμόζει με απόλυτη ακρίβεια του κανόνες προστασίας των τροφίμων από επιμόλυνση.

-Χειρισμός τροφίμων

* Τα τρόφιμα δεν πιάνονται με τα χέρια αλλά χρησιμοποιούμε λαβίδες ή γάντια, τα οποία αλλάζουν όταν απαιτείται.
* Αν τα άτομα έχουν δερματικές βλάβες ή μεταδοτική ασθένεια δεν θα χειρίζονται τρόφιμα.
* Τα κρύα φαγητά διατηρούνται σε θερμοκρασία κάτω των 7 βαθμών
* Τα φαγητά μαγειρεύονται καλά σε θερμοκρασία τουλάχιστον 74 βαθμών και η θερμοκρασία καταγράφεται σε σχετικό έντυπο του HACCP. Αν πρόκειται να σερβιριστούν αργότερα θα κρυώσουν και θα διατηρηθούν στο ψυγείο και θα ξαναζεσταθούν τουλάχιστον στους 70 βαθμούς λίγο πριν σερβιριστούν.
* Τα τρόφιμα καλύπτονται ώστε να προστατεύονται από μύγες και έντομα
* Χρησιμοποιούνται διαφορετικοί πάγκοι, εργαλεία και σκεύη για τα ωμά τρόφιμα και για τα ψημένα
* Οι πάγκοι, τα μηχανήματα και οι συσκευές κοπής καθαρίζονται μετά τη χρήση ώστε να μην υπάρχουν υπολείμματα τροφών.
* **Το προσωπικό θα τηρεί την εκάστοτε νομοθεσία λόγω COVID.**
* Δεν επιτρέπονται επισκέψεις κατά την ώρα εργασίας και στο χώρο εργασίας.

**Εξοπλισμός και είδη εστίασης**

- Ο Ανάδοχος θα επιβαρύνεται με την αντικατάσταση για κάθε βλάβη που θα υποστεί ο εξοπλισμός, η οποία θα προκληθεί από το προσωπικό της και δεν είναι εφικτό να επισκευαστεί από το εξειδικευμένο προσωπικό του Νοσοκομείου.

Σε περίπτωση που κατά τη διάρκεια της βάρδιας παρουσιαστεί νόσημα που μπορεί να επιμολύνει τα τρόφιμα, η εταιρεία έχει τη νομική υποχρέωση να **απομακρύνει** το άτομο από την εργασία του και να το παραπέμψει για ιατρική εκτίμηση μέχρι την πλήρη ανάρρωσή του, η οποία θα βεβαιώνεται με γνωμάτευση του θεράποντα ιατρού. Τα άτομα που απουσιάζουν για οποιοδήποτε λόγο (κανονική άδεια, ρεπό, ασθένεια κλπ.) θα αναπληρώνονται.

**Ενδυμασία**

- Οι εργαζόμενοι θα έχουν ομοιόμορφη ενδυμασία (ένδυμα-στολή, υπόδημα, καπελάκι/σκούφος, καρτελάκι με ονοματεπώνυμο).

- Ο Αναδόχος είναι υπεύθυνη για τον καθαρισμό των στολών του προσωπικού της. Οι στολές θα πλένονται σε >60 βαθμούς, θα σιδερώνονται και θα είναι πάντα καθαρές. Η εμφάνιση του προσωπικού θα διέπεται από τους κανόνες ευπρέπειας.

-Το Τμήμα Κλινικής Διατροφής θα προσδιορίσει την ανάγκη χρήσης γαντιών μιας χρήσης, μάσκας ή άλλου είδους προστασίας το οποίο κρίνεται απαραίτητο για την ασφάλεια της σίτισης αλλά και την προστασία του προσωπικού από ασθενείς οι οποίοι πάσχουν από μεταδιδόμενα νοσήματα.

**Εκπαίδευση Προσωπικού**

-Υπεύθυνος εκπαίδευσης είναι ο Ανάδοχος.

-Η εκπαίδευση αφορά στο σύνολο του προσωπικού του Αναδόχου που θα απασχοληθεί στον τομέα της σίτισης των ασθενών και στόχο έχει να καταστήσει τα άτομα αυτά ικανά ώστε να χειρίζονται με ασφάλεια τα τρόφιμα, την καθαριότητα και υγιεινή των σκευών και χώρων καθώς και τις οδηγίες διατροφής των ασθενών.

-Η υλοποίηση της εκπαίδευσης θα πραγματοποιείται πριν από την έναρξη της συνεργασίας του Νοσοκομείου με τον Ανάδοχο και θα αποδεικνύεται με σχετική βεβαίωση.

Αντίγραφό αυτής θα υπάρχει στο αρχείο προσωπικού (που θα τηρείται στο Τμήμα Διατροφής) μαζί με τα βιβλιάρια υγείας των εργαζομένων στο Νοσοκομείο, ώστε να είναι διαθέσιμα στην επιτροπή ελέγχων του ΕΦΕΤ ή της Περιφέρειας.

-Η εκπαίδευση του προσωπικού θα συνεχίζεται και εντός του Νοσοκομείου, τόσο βάσει οδηγιών προφορικών αλλά και γραπτών όσο και βάσει προγράμματος το οποίο θα καταρτίζεται από το Τμήμα Διατροφής σε συνεργασία με την Επιτροπή Νοσοκομειακών Λοιμώξεων.

**Λοιπά θέματα**

* Το προσωπικό του Αναδόχου θα υπογράφει καθημερινά σε παρουσιολόγιο που θα έχει και θα προσυπογράφει ο Προϊστάμενος του Τμήματος Διατροφής κατά την είσοδο και έξοδο από το χώρο εργασίας. Σε περίπτωση αιφνίδιας απουσίας εργαζομένου (ασθένεια, έκτακτο γεγονός, κ.λ.π.) η εταιρεία θα καλύψει το κενό που δημιουργείται σύμφωνα με τις απαιτούμενες βάρδιες ανά ημέρα, άμεσα με άλλον εργαζόμενο.
* Στο χώρο εργασίας θα συμπληρώνεται καθημερινά έντυπο κατανομής εργασιών από το Τμήμα Διατροφής, με την συνεργασία του επόπτη για καλύτερο προγραμματισμό και έλεγχο.

**4. ΚΑΘΗΚΟΝΤΟΛΟΓΙΟ ΑΝΑ ΕΙΔΙΚΟΤΗΤΑ**

**Ι. ΤΡΑΠΕΖΟΚΟΜΟΙ**

Είναι υπεύθυνοι για: την τήρηση των συνθηκών υγιεινής και τη φύλαξη όλου του εξοπλισμού της κουζίνας (πιάτα, μαχαιροπήρουνα, δίσκων, σκεύη διάφορα κλπ), την παραλαβή και μεταφορά μαγειρεμένων τροφίμων στους ασθενείς με τροχήλατα καρότσια τηρώντας όλους τους προβλεπόμενους από τη νομοθεσία κανόνες υγιεινής και ασφάλειας τροφίμων, τη χορήγηση τροφής στους ασθενείς με βάση τη γραπτή εντολή του ιατρού ή του Διαιτολόγου και με ταυτόχρονη ενημέρωση και καθοδήγηση από την Προϊσταμένη της κλινικής.

Αναλυτικότερα οι τραπεζοκόμοι:

* Βοηθούν στη μεριδοποίηση και το στήσιμο των δίσκων στην κεντρική διανομή.
* Εκτελούν το σερβίρισμα στην τραπεζαρία των ιατρών.
* Εκτελούν την διανομή του πρωινού, του γεύματος και του δείπνου στους ασθενείς των κλινικών σύμφωνα με το διαιτολόγιο και την κατάσταση διανομής.
* Μετά το πέρας της διανομής συλλέγουν τα πιάτα, μαχαιροπήρουνα, δίσκους, φλιτζάνια κλπ. στα οποία γίνεται **καταμέτρηση και παράδοση παραλαβή σε κάθε βάρδια**.
* Εκτελούν και βοηθητικές εργασίες στην κουζίνα (π.χ. κόψιμο λεμονιών, προετοιμασία σαλάτας σε μπωλ, τύλιγμα χαρτοπετσέτας, πλύσιμο φρούτων, προετοιμασία κομπόστας σε μπωλ)
* Ακολουθούν το πρόγραμμα καθαριότητας, το οποίο έχει συνταχθεί από το Τμήμα Διατροφής.
* Μετά το πέρας κάθε διανομής (πρωί, μεσημέρι και βράδυ) καθαρίζουν τα τροχήλατα στον ειδικό διαμορφωμένο χώρο του μαγειρείου και τα απολυμαίνουν.
* **Αδειάζουν τους δίσκους από το περιεχόμενο φαγητό στο χώρο των μαγειρείων και ακολουθούν τους κανόνες διαχωρισμού αποβλήτων (π.χ. ξεχωριστοί κάδοι για βιο-απόβλητα και για λοιπά είδη)**
* Υπόκεινται στον έλεγχο της προϊσταμένης της κάθε κλινικής, των διαιτολόγων και των εποπτών υγείας για την τήρηση των διαίτων των ασθενών βάσει του ημερησίου διαιτολογίου, την εφαρμογή των κανόνων υγιεινής και ασφάλειας τροφίμων, τη συμπεριφορά τους και το σύνολο του παραγόμενου έργου.

**ΙΙ. ΜΑΓΕΙΡΕΣ**

Οι μάγειρες της εταιρείας θα:

* Έχουν πτυχίο μαγειρικής από εγκεκριμένη σχολή και θα έχουν περάσει τις εξετάσεις πιστοποίησης (εφόσον προβλέπονται).
* Εντάσσονται στο ημερήσιο πρόγραμμα του Μαγειρείου βάσει αναγκών.
* Εκτελούν τις διαιτητικές εντολές.
* Τηρούν τους κανόνες υγιεινής και ασφάλειας τροφίμων, αλλά και τους κανόνες ατομικής υγιεινής και ασφαλείας.
* Συμμετέχουν στη διαδικασία της κεντρικής διανομής γευμάτων.
* Δέχονται ελέγχους από τον Προϊστάμενο του Τμήματος Διατροφής καθώς και από τους Διαιτολόγους και Τεχνολόγους Τροφίμων για την εφαρμογή των κανόνων υγιεινής και ασφάλειας των τροφίμων
* Ακολουθούν καθημερινά τις διαδικασίες HACCP και να συμπληρώνουν τα αντίστοιχα έντυπα (π.χ. μέτρηση και καταγραφή θερμοκρασιών ψημένων τροφίμων)

**ΙΙΙ. ΒΟΗΘΟΙ ΜΑΓΕΙΡΑ**

Ο βοηθός μάγειρα θα:

* Εντάσσεται στο ημερήσιο πρόγραμμα του Μαγειρείου βάσει αναγκών για την υποστήριξη όλων των σταδίων της παραγωγικής διαδικασίας.
* Ακολουθεί τις οδηγίες και εντολές του βασικού μάγειρα της βάρδιας.
* Τηρεί τους κανόνες υγιεινής και ασφάλειας τροφίμων, αλλά και τους κανόνες ατομικής υγιεινής και ασφαλείας.
* Συμμετέχει στη διαδικασία της κεντρικής διανομής γευμάτων καθώς και στη διανομή γευμάτων στους ιατρούς.
* Δέχεται ελέγχους από τον Προϊστάμενο του Τμήματος Διατροφής καθώς και από τους Διαιτολόγους και Επόπτες Δημόσιας Υγείας για την εφαρμογή των κανόνων υγιεινής και ασφάλειας των τροφίμων.

**IV. ΥΕ ΓΕΝΙΚΩΝ ΚΑΘΗΚΟΝΤΩΝ/ ΥΕ ΕΡΓΑΤΩΝ**

* Εντάσσονται στο ημερήσιο πρόγραμμα του τμήματος Κλινικής διατροφής βάσει αναγκών.
* Συμμετέχουν στη μεταφορά τροφίμων και καροτσιών.
* Συμμετέχουν στη διαδικασία της κεντρικής διανομής γευμάτων

**5. ΩΡΑΡΙΟ ΕΡΓΑΣΙΑΣ**

Οι ώρες παρουσίας του προσωπικού της εταιρείας και ο χρόνος διανομής των γευμάτων καθορίζονται από το Τμήμα Κλινικής Διατροφής με σκοπό την εύρυθμη λειτουργία του Τμήματος.

Ο Ανάδοχος θα είναι υπεύθυνος για τη σύνταξη του προγράμματος εργασίας του προσωπικού, καθώς και για όποιες αλλαγές προκύπτουν εκτάκτως, το οποίο θα παραδίδεται σε εβδομαδιαία βάση στο Τμήμα Κλινικής Διατροφής.

Το Τμήμα Διατροφής θα ελέγχει το πρόγραμμα εργασίας καθώς και την ώρα προσέλευσης και αποχώρησης του προσωπικού.

**6. ΑΡΜΟΔΙΟΤΗΤΕΣ ΝΟΣΟΚΟΜΕΙΟΥ**

**Α. ΥΠΟΧΡΕΩΣΕΙΣ ΝΟΣΟΚΟΜΕΙΟΥ**

Βασική υποχρέωση του Νοσοκομείου προς το προσωπικό του Αναδόχου είναι η παροχή των μέσων, υλικών καθαρισμού και απολύμανσης, σκευών και εξοπλισμού για την αποτελεσματικότερη εκτέλεση των καθηκόντων του. Για την ικανοποίηση των παραπάνω αναγκών υπεύθυνος κατά περίπτωση είναι ο προϊστάμενος του Τμήματος Κλινικής Διατροφής.

**Β. ΕΛΕΓΧΟΣ**

Το Νοσοκομείο έχει το δικαίωμα να διενεργεί με εξουσιοδοτημένα άτομα και χωρίς προηγούμενη ειδοποίηση, ελέγχους για:

Ι) Την τήρηση των κανόνων Υγιεινής και ασφαλείας

ΙΙ) Την ορθή και αποτελεσματική εκτέλεση των βασικών ανά ειδικότητα εργασιών, όπως αυτές περιγράφονται στην παράγραφο 4.

ΙΙΙ) Την παρουσία όλων όσων περιλαμβάνονται στο ημερήσιο πρόγραμμα εργασίας.

ΙV) Την πλήρη ανάρρωση των εργαζομένων οι οποίοι νόσησαν και επέστρεψαν στο εργασιακό περιβάλλον. Ειδικότερα, το Νοσοκομείο μέσω της επιτροπής Νοσοκομειακών Λοιμώξεων, έχει το δικαίωμα όποτε κρίνει σκόπιμο, να ζητήσει δειγματοληπτικό έλεγχο υγείας με τη διενέργεια εργαστηριακών εξετάσεων. Με βάση τα αποτελέσματα των παραπάνω ελέγχων και στην περίπτωση που η Εταιρεία παρουσιάσει μη συμμορφώσεις μετά από συστάσεις, το Νοσοκομείο έχει το δικαίωμα να επιβάλει τις νομικές κυρώσεις που προβλέπονται από τη σύμβαση.

**ΠΑΡΑΡΤΗΜΑ Β΄**

**ΥΠΟΔΕΙΓΜΑ (ΠΙΝΑΚΑΣ) ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |  |  |  |
| --- | --- | --- | --- | --- | --- |
| **Α/Α** | **ΠΕΡΙΓΡΑΦΗ ΣΤΟΙΧΕΙΟΥ** | **ΑΡΙΘΜΟΣ**  **ΑΤΟΜΩΝ (\*1)** | **ΜΗΝΙΑΙΑ ΔΑΠΑΝΗ**  **ΚΑΤΑ ΑΤΟΜΟ** | **ΜΗΝΙΑΙΑ ΔΑΠΑΝΗ**  **ΣΥΝΟΛΙΚΗ** | **ΣΥΝΟΛΙΚΗ ΔΑΠΑΝΗ**  **(ΜΗΝΙΑΙΑ Χ 6 ΜΗΝΕΣ)** |
|  | Μικτές αποδοχές προσωπικού με πλήρη απασχόληση |  |  |  |  |
|  | Εισφορές ΙΚΑ εργοδότου |  |  |  |  |
|  | Κόστος επιδόματος αδείας (περιλαμβανομένων και εισφορών ΙΚΑ του εργοδότη) |  |  |  |  |
|  | Κόστος δώρων Πάσχα - Χριστουγέννων (περιλαμβανομένων και εισφορών ΙΚΑ του εργοδότη) |  |  |  |  |
|  | Επιπλέον κόστος Κυριακών-Αργιών (περιλαμβανομένων και εισφορών ΙΚΑ του εργοδότη) |  |  |  |  |
|  | Κόστος αντικαταστατών εργαζομένων σε κανονική άδεια |  |  |  |  |
|  | Κόστος διοικητικής υποστήριξης, εγγυητικών επιστολών, ασφάλειας & υγιεινής (ΜΑΠ), ΕΛΠΚ |  |  |  |  |
|  | ΛΟΙΠΑ ΕΞΟΔΑ (Να αναφερθούν αναλυτικά και να τεκμηριωθούν κατά την κρίση κάθε υποψηφίου αναδόχου |  |  |  |  |
|  |  |  |  | ΣΥΝΟΛΙΚΟ ΜΗΝΙΑΙΟ ΚΕΡΔΟΣ | ΣΥΝΟΛΙΚΟ ΚΕΡΔΟΣ  (ΜΗΝΙΑΙΟ Χ 6 ΜΗΝΕΣ) |
|  | Εργολαβικό κέρδος | | |  |  |
|  |  | |  | ΣΥΝΟΛΙΚΟ ΜΗΝΙΑΙΟ ΥΨΟΣ ΝΟΜΙΜΩΝ ΚΡΑΤΗΣΕΩΝ | ΣΥΝΟΛΙΚΟ ΥΨΟΣ ΝΟΜΙΜΩΝ ΚΡΑΤΗΣΕΩΝ  (ΜΗΝΙΑΙΟ Χ 6 ΜΗΝΕΣ) |
|  | Νόμιμες κρατήσεις επί της αξίας τιμολογίου | | |  |  |
|  |  | |  | ΣΥΝΟΛΙΚΟ ΜΗΝΙΑΙΟ ΤΙΜΗΜΑ ΓΙΑ ΤΟ ΝΟΣΟΚΟΜΕΙΟ | ΣΥΝΟΛΙΚΟ ΤΙΜΗΜΑ ΓΙΑ ΤΟ ΝΟΣΟΚΟΜΕΙΟ  (ΜΗΝΙΑΙΟ Χ 6 ΜΗΝΕΣ) |
|  | ΣΥΝΟΛΑ ΚΑΘΑΡΩΝ ΑΞΙΩΝ (άνευ Φ.Π.Α.) | | |  |  |
|  | ΣΥΝΟΛΑ ΑΞΙΩΝ (με Φ.Π.Α.) | | |  |  |

\* **Σημείωση 1**: Ως αριθμός ατόμων προσδιορίζεται το Πλήθος Εργαζομένων (περιλαμβανομένων των ατόμων ρεπό) που είναι κοστολογικά ισοδύναμο και εκφρασμένο σε άτομα πλήρους απασχόλησης.

Ο παραπάνω πίνακας συμπληρώνεται (χωρίς να τροποποιηθεί η μορφή του) από τους υποψήφιους αναδόχους, σύμφωνα με την κείμενη εργατική, ασφαλιστική και σχετική Νομοθεσία. Η τιμή για καθένα από τα πεδία του παραπάνω πίνακα θα είναι μια και μοναδική και θα αναλύεται επαρκώς και με σαφήνεια ο τρόπος και η μέθοδος υπολογισμού - προσδιορισμού αυτής της τιμής.

Εφόσον από την προσφορά δεν προκύπτει με σαφήνεια η προσφερόμενη τιμή η προσφορά απορρίπτεται σαν απαράδεκτη. Θα πρέπει να κατατεθεί ο ανωτέρω πίνακας για κάθε ειδικότητα ξεχωριστά (ΔΕ ΜΑΓΕΙΡΩΝ, ΥΕ ΤΡΑΠΕΖΟΚΟΜΩΝ (μειωμένης απασχόλησης), ΥΕ ΤΡΑΠΕΖΟΚΟΜΩΝ (πλήρους απασχόλησης),ΥΕ ΛΑΝΤΖΕΡΙΔΩΝ, ΥΕ ΒΟΗΘΩΝ ΜΑΓΕΙΡΩΝ, ΥΕ ΓΕΝΙΚΩΝ ΚΑΘΗΚΟΝΤΩΝ και ΥΕ ΕΡΓΑΤΩΝ).

Η υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε υποψήφιοι ανάδοχοι υποχρεούνται να παρέχουν αυτά εντός προθεσμίας πέντε (5) εργασίμων ημερών από την ημέρα που αυτά θα ζητηθούν. Η ευθύνη όμως για την ακρίβεια των αναφερομένων βαρύνει αποκλειστικά τον ανάδοχο.

ΚΟΙΝΟΠΟΙΗΣΗ

* Γρ. Προέδρου Δ.Σ.
* Γρ. Διοικήτριας
* Γρ. Αν. Διοικήτριας
* Δ/νση Διοικ. Υπηρεσίας
* Υποδ/νση Οικονομικού
* Τμήμα Προμηθειών
* Τμήμα Οικονομικού
* Τμήμα Κλινικής Διατροφής